
DR 30.11.2011  

 
65 

Tuan Azan Ismail [Indera Mahkota]: Ya, saya akan habiskan, terima kasih. 
Oleh sebab itu kita merasa bimbang juga sebab baru-baru ini ada unsur penggunaan 
wang di bawah off budget agency seperti yang ditanyakan oleh Yang Berhormat Kuala 
Selangor tadi. Yang Berhormat Permatang Pauh pernah bangkitkan perkara ini 
beberapa minggu lalu yang pattern perbelanjaan yang digunakan oleh Kerajaan 
Persekutuan sekarang ini nampak gayanya lebih gemar untuk menggunakan off budget 
agency terutama baru-baru ini menggunakan daripada kumpulan wang luar jangka 
yang tidak dapat dihuraikan, tidak dapat dijawab kenapa jumlahnya sehingga sekarang 
tidak diganti atau dipulangkan sebagaimana yang termaktub oleh Perlembagaan 
Negara, Artikel 103, berkaitan dengan kewangan. 

Sehingga sekarang tidak dapat diganti dan tidak ada gantian dan telah 
disahkan oleh Menteri Kewangan dan Timbalan Menteri Kewangan perkara itu tidak 
akan berganti sehingga hujung tahun ini.  Ini jelas bercanggah atau menyalahi Artikel 
103 dan perkara ini tidak dibuat. Oleh sebab itu saya katakan saya tidak merasa pelik 
dan rakan-rakan kita tidak merasa pelik kalau perkara ini akan diusahakan kerana tidak 
ada kaedah lain menggunakan kewangan kerana tidak ada peruntukan di bawah 
anggaran ataupun belanjawan yang telah kita luluskan dan terakhir... 

Timbalan Yang di-Pertua [Datuk Ronald Kiandee]: Sudah habis masa Yang 
Berhormat. Saya kena panggil Yang Berhormat Jasin. 

Tuan Azan Ismail [Indera Mahkota]: Tidak boleh akhir? Saya dalam 
Jawatankuasa, saya akan sebut berkenaan dengan perkara yang bercanggah untuk 
mengelakkan kekeliruan daripada bakal pembeli.  Terima kasih banyak. 

Timbalan Yang di-Pertua [Datuk Ronald Kiandee]:  Yang Berhormat Jasin. 

 

3.57 ptg. 

Datuk Wira Haji Ahmad Hamzah [Jasin]: Terima kasih Tuan Yang di-Pertua 
bagi saya peluang untuk mengambil bahagian. Pertamanya, saya ingin mengalu-alukan 
langkah kerajaan untuk memperkenalkan rang undang-undang ini. Kalau kita imbas 
kembali, Yang Amat Berhormat sebenarnya telah pun menyarankan perkara yang 
serupa dan menepati janji Yang Amat Berhormat Perdana Menteri iaitu semasa beliau 
menjadi tetamu undangan dalam majlis HotFM pada bulan Mei yang lalu iaitu beliau 
telah menjanjikan mengenai satu inisiatif kerajaan untuk membantu golongan-golongan 
pertengahan yang tinggal di kawasan bandar untuk memiliki rumah kerana rang 
undang-undang ini adalah meliputi kawasan bandar sahaja. Dari hari itu, beliau 
sebenarnya telah mengotakan janjinya. Jadi, kalau ada pembangkang yang 
mengatakan rang undang-undang ini ada pertindihan, sebenarnya tidak ada 
pertindihan. Rang undang-undang ini menyasarkan kepada orang-orang yang duduk di 
bandar. 

Kedunya, saya ingin mengucapkan tahniah kepada kerajaan. Sebenarnya, isu 
pemilikan rumah ini adalah isu semua, tidak mengira bangsa Melayu, Cina dan India. 
Semua masalah yang sama, sama ada mereka di bandar ataupun di luar bandar. Akan 
tetapi di bandar sekarang, isu ini semakin meruncing sekali, malah golongan 
pertengahan dan juga orang muda yang juga menghadapi kesukaran untuk memiliki 
rumah dengan kos sara hidup yang tinggi serta pendapatan yang tidak berganjak.  Jadi, 
membuatkan ianya semakin rumit. 

Seperti yang kita sedia maklum, bahawa kenaikan harga rumah di bandar 
sekarang tidak terkawal, seolah-olah pemaju-pemaju ada mempunyai satu kartel. Pada 
awal tahun 2011, kenaikan harga rumah di bandar Kuala Lumpur 20 peratus. Ini tidak 
diambil kira kenaikan harga rumah pada tahun 2010. Jadi, pada ketika ini adalah 
menjadi satu perkara yang cukup mustahil kalau kita orang-orang pertengahan, yang 
bergaji pertengahan untuk memiliki sebuah rumah. Apatah lagi Ahli-ahli Parlimen, 
dengan pinjaman RM400,000 ini kita hendak beli rumah apa? Jadi, seharusnyalah kita 
memperjuangkan Ahli Parlimen sebagai pembuat dasar, seharusnya diberikan satu 
keistimewaan bagi memastikan kita tidak tinggal di rumah-rumah setinggan. 

Seterusnya ini menyebabkan golongan pertengahan itu tersepit. Jadi saya 
hendak maklumkan pada ketika ini kerana harga rumah yang begitu tinggi tidak 
terkawal, maka kita dapati hutang isi rumah pada ketika ini adalah berjumlah sebanyak 
RM590 bilion bersamaan dengan 70 peratus dari GDP.  



65 Tuan Azan Ismail [Indera Mahkota]: Ya, saya akan habiskan, terima kasih. Oleh sebab itu kita merasa bimbang juga sebab baru-baru ini ada unsur penggunaan wang di bawah off budget agency seperti yang ditanyakan oleh Yang Berhormat Kuala Selangor tadi. Yang Berhormat Permatang Pauh pernah bangkitkan perkara ini beberapa minggu lalu yang pattern perbelanjaan yang digunakan oleh Kerajaan Persekutuan sekarang ini nampak gayanya lebih gemar untuk menggunakan off budget agency terutama baru-baru ini menggunakan daripada kumpulan wang luar jangka yang tidak dapat dihuraikan, tidak dapat dijawab kenapa jumlahnya sehingga sekarang tidak diganti atau dipulangkan sebagaimana yang termaktub oleh Perlembagaan Negara, Artikel 103, berkaitan dengan kewangan. Sehingga sekarang tidak dapat diganti dan tidak ada gantian dan telah disahkan oleh Menteri Kewangan dan Timbalan Menteri Kewangan perkara itu tidak akan berganti sehingga hujung tahun ini. Ini jelas bercanggah atau menyalahi Artikel 103 dan perkara ini tidak dibuat. Oleh sebab itu saya katakan saya tidak merasa pelik dan rakan-rakan kita tidak merasa pelik kalau perkara ini akan diusahakan kerana tidak ada kaedah lain menggunakan kewangan kerana tidak ada peruntukan di bawah anggaran ataupun belanjawan yang telah kita luluskan dan terakhir... Timbalan Yang di-Pertua [Datuk Ronald Kiandee]: Sudah habis masa Yang Berhormat. Saya kena panggil Yang Berhormat Jasin. Tuan Azan Ismail [Indera Mahkota]: Tidak boleh akhir? Saya dalam Jawatankuasa, saya akan sebut berkenaan dengan perkara yang bercanggah untuk mengelakkan kekeliruan daripada bakal pembeli. Terima kasih banyak. Timbalan Yang di-Pertua [Datuk Ronald Kiandee]: Yang Berhormat Jasin. 3.57 ptg. Datuk Wira Haji Ahmad Hamzah [Jasin]: Terima kasih Tuan Yang di-Pertua bagi saya peluang untuk mengambil bahagian. Pertamanya, saya ingin mengalu-alukan langkah kerajaan untuk memperkenalkan rang undang-undang ini. Kalau kita imbas kembali, Yang Amat Berhormat sebenarnya telah pun menyarankan perkara yang serupa dan menepati janji Yang Amat Berhormat Perdana Menteri iaitu semasa beliau menjadi tetamu undangan dalam majlis HotFM pada bulan Mei yang lalu iaitu beliau telah menjanjikan mengenai satu inisiatif kerajaan untuk membantu golongan-golongan pertengahan yang tinggal di kawasan bandar untuk memiliki rumah kerana rang undang-undang ini adalah meliputi kawasan bandar sahaja. Dari hari itu, beliau sebenarnya telah mengotakan janjinya. Jadi, kalau ada pembangkang yang mengatakan rang undang-undang ini ada pertindihan, sebenarnya tidak ada pertindihan. Rang undang-undang ini menyasarkan kepada orang-orang yang duduk di bandar. Kedunya, saya ingin mengucapkan tahniah kepada kerajaan. Sebenarnya, isu pemilikan rumah ini adalah isu semua, tidak mengira bangsa Melayu, Cina dan India. Semua masalah yang sama, sama ada mereka di bandar ataupun di luar bandar. Akan tetapi di bandar sekarang, isu ini semakin meruncing sekali, malah golongan pertengahan dan juga orang muda yang juga menghadapi kesukaran untuk memiliki rumah dengan kos sara hidup yang tinggi serta pendapatan yang tidak berganjak. Jadi, membuatkan ianya semakin rumit. Seperti yang kita sedia maklum, bahawa kenaikan harga rumah di bandar sekarang tidak terkawal, seolah-olah pemaju-pemaju ada mempunyai satu kartel. Pada awal tahun 2011, kenaikan harga rumah di bandar Kuala Lumpur 20 peratus. Ini tidak diambil kira kenaikan harga rumah pada tahun 2010. Jadi, pada ketika ini adalah menjadi satu perkara yang cukup mustahil kalau kita orang-orang pertengahan, yang bergaji pertengahan untuk memiliki sebuah rumah. Apatah lagi Ahli-ahli Parlimen, dengan pinjaman RM400,000 ini kita hendak beli rumah apa? Jadi, seharusnyalah kita memperjuangkan Ahli Parlimen sebagai pembuat dasar, seharusnya diberikan satu keistimewaan bagi memastikan kita tidak tinggal di rumah-rumah setinggan. Seterusnya ini menyebabkan golongan pertengahan itu tersepit. Jadi saya hendak maklumkan pada ketika ini kerana harga rumah yang begitu tinggi tidak terkawal, maka kita dapati hutang isi rumah pada ketika ini adalah berjumlah sebanyak RM590 bilion bersamaan dengan 70 peratus dari GDP.